Kui ringkonnakohus on tühistanud esimese astme kohtuotsuse ja lõpetanud kriminaalmenetluse KrMS § 337 lg 2 p 1 kohaselt, siis olenevalt kriminaalmenetlust välistava asjaolu iseloomust, võib, kuid ei pruugi olla tegemist esimese astme kohtu eksimusega. Näiteks kui süüdistatav sureb pärast esimese astme kohtu otsust, ei tühistata esimese astme kohtu otsust esimese astme kohtu vea tõttu. Kuid kui esimese astme kohus on jätnud tähelepanuta asjaolu, et samas süüdistuses on isiku suhtes  jõustunud kohtulahend, siis saab selle asjaolu tähelepanuta jätmist esimese astme kohtule ette heita.